Vagttyper

Der er mange forskellige måder at være frivillig i KBHFF i **teams og laug** eller i grupper. Ønsker du at lægge en ekstra indsats i KBHFF, er der også mulighed for det. Der forventes 3 timers frivillighed per måned for de fleste vagttyper, men for visse vagttyper forventes nærmere 3 timers frivillighed per uge. For nemmere at forstå hvordan man kan engagere sig, er der (ved at blive) lavet en wikiside om **engagementsniveauer** i KBHFF. Herunder er præsenteret mange vagttyper i KBHFF, både dem hvor der forvetes 3 timer per måned og per uge.

Vagttyper lokalt på teams og i laug
Der er syv **essentielle** vagttyper i KBHFF's lokalafdelinger: **tovholder**, **emballagevagt**, **modtagevagt**, **pakkevagt**, **kassemester**, **løssalgsvagt** og **lukkevagt**. Vagttyperne afspejler de nødvendige arbejdsopgaver, der er brug for at få løst hver onsdag.

Der er en række forskellige **løse** vagttyper i KBHFF's lokalafdelinger. De løse vagttyper er ikke primære for, at grøntsagerne kommer fra avler til medlem om onsdagen. De er mere med til at gøre rammerne omkring grøntsagsdistributionen sjov og hyggelig at være en del af. Det er forskelligt, hvilket løse vagttyper, der er i de forskellige lokalafdelinger. Eksempelvis kan en løs vagttype være **smagsprøvevagt**, **vært**, **køkkenvagt** og **butiksvagt**.

Andre vagttyper
Der er én essentiel gruppe i KBHFF's lokalafdelinger, som er **butiksgruppen**, der driver det lokale fællesskab, engagement, erfaringsudveksling og den gode kultur, så det er sjovt at tage en vagt og modtage sin pose. Næsten alle afdelinger har også en **introduktionsgruppe**, som introducerer alle nye medlemmer i lokalafdelingen til foreningen, så de har en god oplevelse af at komme igang.

Derudover er i de forskellige afdelinger andre løse grupper, som f.eks. **lokal arrangementsgruppe**, **lokal kommunikationsgruppe** og **madlavningsgruppe**. Få overblik over din lokalafdelings grupper i din afdelings **teamoversigt**, som du finder på vagtplan-wikien. Hvis din lokalafdeling ikke har teamstruktur, finder du overblik over lokale grupper på afdelingens wikiside.

Udover at tage vagter lokalt, kan du også tage vagter i det **fælles**. Der er to fælles teams: fælleslagerteamet og chaufførteamet. Og der er fire essentielle fælles grupper: Indkøbsgruppen , Distributionsgruppen , Kommunikationsgruppen  og Arrangementsgruppen. Ydermere er der fælles projekter, hvor man kan være frivillig i en eller flere fælles **projektgrupper**.